Lav et referat af nedenstående tekst:

Tekst:
Der udspillede sig noget af et drama fredag formiddag i Aalborg Arrest. Under et flugtforsøg blev en kvindelig fængselsbetjent holdt som gidsel af en indsat. Det oplyser Fængselsforbundet. Den indsatte forsøgte at slippe ud af arresthuset ved at holde en spids genstand mod kvindens hals og brugte hende som skjold på vejen ud. Flugten mislykkedes dog, fordi arresthusets personale havde held til at pacificere den indsatte. Ifølge Fængselsforbundet slap den kvindelige fængselsbetjent fra episoden med skrammer. Også en af hendes mandlige kolleger kom lettere til skade under episoden. Men også her drejer det sig om mindre skrammer. - Vi ved, at der er en risiko for overfald på vores arbejdsplads. Alligevel er det chokerende, når det sker, siger Fængselsforbundets formand Kim Østerbye i en pressemeddelelse. - Overfald, som det vi så i dag, kan få alvorlige konsekvenser for de involverede medarbejdere, siger Kim Østerbye, der mener, at der skal gøres yderligere for at undgå overfald i fængslerne.

Referat:
En kvindelig fængselsbetjent blev truet med en gaffel og brugt som skjold, da en indsat ville flygte.